૧૯૮૭ની સાલના જાન્યુઆરી મહિનાની ૧ તારીખે નવા વર્ષની રાતની ખુશાલી મનાવીને અક્ષય કુમાર પોતાની પત્ની તથા બાળકોને લઈને બેડરૂમમાં જતા રહ્યા. થાકના કારણે બધા ઘસઘસાટ ઊંઘી ગયા. બરાબર સવા ત્રણ વાગ્યે પવનના જોરદાર સૂસવાટાના કારણે બંને પતિ-પત્ની જાગી ગયા. ઓરડાની બધી જ બારીઓ તથા દરવાજા ખૂલી ગયા હતા.જે એમણે સૂતી વખતે બરાબર ફિટ કરીને બંધ કર્યા હતા. અક્ષય કુમાર ઊભા થયા અને એમણે પછડાઈ રહેલ બારીઓ અને દરવાજા બંધ કર્યા. તે છતાંય હજુ જોર જોરથી અવાજો આવી રહ્યા હતા. થોડી વાર થઈ હશે ત્યાંજ અચાનક નલિનીની નજર આપોઆપ ઝૂલી રહેલી આરામ ખુરશી પર પડી. ઊભી થઈને તરત જ એણે લાઈટ ચાલુ કરી.